รัฐมนตรีว่าการกระทรวงยุติธรรม สั่งยุติธรรมจังหวัด ช่วยเหลือเยาวชนเหยื่อต้มตุ๋นกระทงลิขสิทธิ์ พร้อมสำรองเงินกองทุนยุติธรรมประกันตัว
รัฐมนตรีว่าการกระทรวงยุติธรรม สั่งยุติธรรมจังหวัด ช่วยเหลือเยาวชนเหยื่อต้มตุ๋นกระทงลิขสิทธิ์ พร้อมสำรองเงินกองทุนยุติธรรมประกันตัวนายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีที่เด็กหญิงวัย 15 ปี ถูกตัวแทนลิขสิทธิ์ดำเนินการล่อซื้อจับกุมสินค้าละเมิดลิขสิทธิ์จากกรณีประดิษฐ์กระทงตัวการ์ตูน จนต้องจ่ายค่าปรับ 5,000 บาท ว่า ได้สั่งการให้ยุติธรรมจังหวัดนครราชสีมา ลงพื้นที่ช่วยเหลือเด็กคนดังกล่าวแล้ว และเบื้องต้นทราบว่า บริษัทเจ้าของลิขสิทธิ์ ไม่เคยมอบอำนาจให้บุคคลใดๆ จับลิขสิทธิ์ผิดกฎหมายการเรียกค่าปรับลิขสิทธิ์ จึงเข้าข่ายกรรโชกทรัพย์สามารถแจ้งความเอาผิดได้ส่วนกรณีที่เยาวชนถูกขู่จับกุมหากไม่ชำระเงินที่อ้างเป็นค่าปรับนั้น ได้สั่งการให้ยุติธรรมจังหวัดไปช่วยเหลือแล้ว มั่นใจว่า กรณีที่เกิดขึ้นไม่ได้มีเพียงรายเดียว หากเยาวชนรายใดที่ถูกคุมตัวในลักษณะดังกล่าวในสถานพินิจ ก็ให้นำเงินจากกองทุนยุติธรรมไปประกันตัวด้วย พร้อมกันนี้ได้กำชับไปยังยุติธรรมจังหวัดทุกจังหวัด ให้เฝ้าระวัง ป้องกันไม่ให้เหตุดังกล่าวเกิดขึ้นในช่วงลอยกระทงนี้และหากมีเหตุเกิดขึ้น ก็ขอให้ไปช่วยเหลือเจ้าทุกข์ให้เร็วที่สุด